《杂兴五 其四》
宋代·方一夔

六月犹披紫绮裘，酸咸世味不相投。清泉绕屋声声冷，高竹依檐叶叶秋。

挥汗读书如有慕，撚髭安字更何求。向无二事消閒日，谁遣先生一段愁。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。